№№ 1, 2-лоттар бойынша АИ 95 маркалы бензин сатып алу туралы шарт

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_< Тапсырыс беруші аймағы > | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_№ < шарт нөмірі> | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_< шарт күні > |

«Бірыңғай жинақтаушы зейнетақы қоры» акционерлік қоғамы, бұдан әрі «Тапсырыс беруші» деп аталады, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ негізінде әрекет ететін

(Тапсырыс берушінің негізі)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ арқылы бір жағынан және

 (Тапсырыс берушінің лауазымы) (Тапсырыс берушінің аты-жөні)

\_\_\_\_\_\_\_\_\_\_\_\_\_\_\_\_\_\_\_\_\_, бұдан әрі «Жеткізуші» деп аталады, \_\_\_\_\_\_\_\_\_\_\_\_\_\_ негізінде

 (Жеткізушінің толық атауы) (Жеткізуші негізі)

әрекет ететін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ арқылы екінші жағынан,

 (Жеткізушінің лауазымы) (Жеткізушінің аты-жөні)

бұдан әрі «Тараптар» деп атала отырып, Қазақстан Республикасының Ұлттық Банкі Басқармасының 19.12.2015 жылғы № 237 қаулысымен бекітілген Қазақстан Республикасы Ұлттық Банкінің, оның ведомстволарының, оның құрылымына кіретін ұйымдардың және дауыс беретін акцияларының (жарғылық капиталға қатысу үлестерінің) елу және одан да көп пайызы Қазақстан Республикасының Ұлттық Банкіне тиесілі немесе оның сенімгерлік басқаруындағы заңды тұлғалардың және олармен үлестес заңды тұлғалардың тауар, жұмыс және қызмет сатып алу қағидасының (бұдан әрі – Қағида) және \_\_\_\_\_\_\_\_ жылғы №\_\_\_\_\_\_\_\_\_\_ \_\_\_\_\_\_\_\_\_\_\_\_\_ тәсілімен сатып алу

 «қорытынды күні» «қорытынды нөмірі» «сатып алу тәсілі»

қорытындысын бекіту туралы хаттама негізінде №№ 1, 2-лоттар бойынша АИ 95 маркалы бензинсатып алу туралы осы шартты (бұдан әрі – Шарт) жасады және төмендегілер туралы келісімге келді:

1. Шарт мәні және жалпы талаптары

1.1. Жеткізуші Тапсырыс берушіге осы Шарттың қосымшаларына сай тауар (бұдан әрі – тауар) жеткізуге, ал Тапсырыс беруші тауарды осы Шарт пен осы Шарттың ажырамас бөлшегі болып табылатын Қосымшалардың талаптарына сәйкес қабылдауға және ақысын төлеуге міндеттенеді.

1.2. Осы Шартта төменде аталған ұғымдар былай түсініледі:

1) «Тапсырыс беруші» - «БЖЗҚ» АҚ;

2) «Шарт» - Тапсырыс беруші мен Жеткізуші арасында 1994 жылғы 27 желтоқсандағы Қазақстан Республикасының Азаматтық кодексіне (Жалпы бөлім), 1999 жылғы 01 шілдедегі Қазақстан Республикасының Азаматтық кодексіне (Ерекше бөлім) және Қағидаға сәйкес жасалған тауар жеткізу, жұмыс орындау, қызмет көрсету туралы азаматтық-құқықтық шарт;

3) «Шарттың құны» Тапсырыс беруші Шарттың шеңберінде Жеткізушіге өзінің шарттық міндеттемелерін толық орындағаны үшін төленуге тиіс соманы білдіреді;

4) «Жеткізуші» – өзімен жасалған тауар, жұмыс, қызмет сатып алу шартында тапсырыс берушінің (сатып алуды ұйымдастырушының) контрагенті ретіндегі кәсіпкерлік қызметті жүзеге асыратын жеке тұлға, заңды тұлға, заңды тұлғалардың уақытша бірлестігі (консорциум). Кәсіпкерлік қызмет субъектісі емес жеке тұлға тапсырыс беруші мұндай жеке тұлғаға жеке меншік құқығында тиесілі тұрғын үйді сатып алған жағдайда жеткізуші болады.

5) тауар **-** №№ 1, 2-лоттар бойынша АИ 95 маркалы бензин.

1.3. Төменде аталған құжаттар және олардағы талаптар осы Шартты құрайды, атап айтқанда:

1) осы Шарт;

2) сатып алатын тауар тізімі (№1 қосымша);

3) техникалық ерекшелік (№2 қосымша);

4) тауарды қабылдау-өткізу актісі (№3 қосымша);

5) Шарттың 8-бөліміне сәйкес Шарттың орындалуын қамтамасыз ету.

1.4. Жеткізуші Тапсырыс берушіге Шарттың №2 қосымшасында көзделген ілеспе қызметті көрсетеді, мұндайда ілеспе қызмет құны Шарттың жалпы сомасына қосылады.

2. Шарттың жалпы құны және төлем талаптары

2.1. Шарттың жалпы құны ҚҚС ескерілмеген \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 «шарт сомасы» (сомасы жазбаша түрде)

теңгеден аспауы тиіс және тауарды жеткізуге, Шарттың №2 қосымшасында көрсетілген ілеспе қызметті көрсетуге байланысты бүкіл шығынды, сондай-ақ Қазақстан Республикасының заңнамасында көзделген бүкіл салық пен алымды қамтиды.

ҚҚС сомасы \_\_\_\_\_ (\_\_\_\_) теңгеден аспауы тиіс *(Егер Жеткізуші ҚҚС төлеуші болса)*.

ҚҚС ескерілген жиыны \_\_\_\_\_ (\_\_\_\_) теңгеден аспауы тиіс *(Егер Жеткізуші ҚҚС төлеуші болса)*.

2.2. Жеткізуші тауарды сақтандыру, салық, алым, баж салығын төлеу және басқа да Қазақстан Республикасының заңнамасында белгіленген төлемдерді жасау қосылатын, бірақ мұнымен шектелмейтін тауарды жеткізу орнына дейін жеткізуге байланысты бүкіл тәуекел мен шығысты көтереді.

2.3. Жеткізілетін тауар көлемі Шарттың №1 қосымшасында сандық және құндық мәнде көрсетілді.

2.4. Тауар бірлігінің бағасы бекітілген және ұлғаю жағына қарай өзгермеуі тиіс.

2.5. Тапсырыс беруші төлемді Жеткізушінің ағымдық шотына мынадай тәртіппен ақша аудару арқылы жасайды:

1) Жеткізушіден төлемге шот алған күннен бастап 7 (жеті) жұмыс күні ішінде Шарт сомасынан 3% (үш пайыз) мөлшерінде алдын ала төлем;

2) Тапсырыс беруші ақырғы есеп айырысуды отын карталары бойынша рұқсат қағазымен тиісті Өтінім бойынша тауарды жеткізу дерегіне қарай Жеткізушіден төлемге шот және шот-фактура алған күннен бастап 7 (жеті) жұмыс күні ішінде Тараптардың уәкілетті өкілдері қол қойған тауарды қабылдау-өткізу актісінің негізінде Жеткізушінің ағымдық шотына алдын ала төлем сомасын пропорционал ұстай отырып, ақша аудару арқылы жасайды.

Төлем Жеткізуші тиісінше ресімделген төлемге шот және шот-фактура берген жағдайда жасалады.

Тиісінше ресімделмеген, оның ішінде деректемелер дұрыс көрсетілмеген төлемге шот және шот-фактура берілген кезде Тапсырыс беруші оларды төлемей қайтарады және Тапсырыс берушінің төлем бойынша міндеттемелерін орындау мерзімі жаңа төлемге шот, шот-фактура берілген сәттен бастап есептеледі.

Мұндайда Жеткізушінің Тапсырыс берушіге қандай да бір айыппұл санкцияларын қоюға құқығы жоқ.

ҚҚС төлеуші Жеткізуші жоғарыда көрсетілген құжаттарды олардағы ҚҚС сомасын бөле отырып ұсынады.

2.6. Тасырыс берушінің ағымдық шотынан ақшаны шығынға жазған күн төлем бойынша міндеттемелер орындалған күн деп саналады.

3. Тараптардың құқықтары мен міндеттері

**3.1. Жеткізуші:**

1) Шарт бойынша өзіне алған міндеттемелердің толық және тиісінше орындалуын қамтамасыз етуге;

2) тауардың Шарттың ажырамас бөлшегі болып табылатын Шарттың №2 қосымшасында көрсетілген талаптарға сәйкестігін қамтамасыз етуге;

3) ақырғы жеткізілетін орынға тасымалдау кезінде тауарды бүлінуден немесе бұзылудан сақтай алатындай етіп қаптауға міндеттенеді. Қаптама қандай да бір шектеусіз қарқынды көтеру-тасымалдауға және тасымалдау кезінде экстремалды температура, тұз бен жауын-шашын әсеріне, сондай-ақ ашық түрде сақтауға төтеп бере алатындай болуы тиіс. Қапталған тауар габаритін және салмағын анықтаған кезде ақырғы жеткізілетін орынның қашықтығын және тауар тасымалданатын барлық орында қуатты жүккөтергіш құралдардың болуын ескеруге;

4) Шарт талаптарын орындау үшін Жеткізуші жұмылдырған жұмыскерлер құрамын қоспағанда, Тапсырыс беруші немесе оның атынан басқа тұлғалар берген техникалық құжаттаманың мазмұнын Тапсырыс берушінің алдын ала жазбаша келісімінсіз жарияламауға міндеттенеді. Көрсетілген ақпарат бұл жұмыскерлер құрамына құпия және міндеттемелерді орындауға қажетті шамада ғана берілуі тиіс;

5) жоғарыда аталған қандай да бір құжат пен ақпаратты Шартты іске асыру мақсатынан басқаға Тапсырыс берушінің алдын ала жазбаша келісімінсіз пайдаланбауға;

6) осы Шарт бойынша міндеттемелерін орындау нәтижесінде алған құпия, банктік, коммерциялық және басқа ақпаратты жарияламауға және құпия сақтауға;

7) Тапсырыс берушінің алғашқы талабымен Шарт бойынша міндеттемелердің орындалу барысы жайлы ақпарат беруге;

8) Жеткізушінің Шарт талаптарын тиісінше орындамауы және/немесе басқа да заңға қайшы әрекеттері келтірген шығынды Тапсырыс берушіге толық көлемде өтеуге;

9) Шарттың №2 қосымшасында көрсетілген мекенжай бойынша Тапсырыс берушінің қоймасына тауарды өз есебінен жеткізіп, түсіруді ұйымдастыруға міндеттенеді. Аталған тауарды жеткізілетін орынға дейін Жеткізуші тасымалдайды және ақысын төлейді, ал бұған байланысты шығыс Шарттың жалпы сомасына қосылады;

10) Жеткізушінің осы Шарт бойынша міндеттемелерін орындауына кедергі келтіретін және/немесе баяулататын жағдайдың барлығы туралы ақпаратты Тапсырыс берушіге 3 (үш) жұмыс күнінен аспайтын мерзімде хабарлауға;

11) Тапсырыс беруші тауарды және/немесе оның бір бөлігін қабылдау-өткізу барысында, сондай-ақ кепілдік қолданылатын мерзім ішінде кемшілік, ақау, сәйкессіздік (бұдан әрі – ақау/кемшілік) тапқан жағдайда, 3 (үш) жұмыс күні ішінде тауарды жаңа тауарға ауыстыруға немесе Шарт талаптарына сәйкес бөлігіндегі (элементтеріндегі) кемшілікті өз есебінен жоюға;

12) тауардың Шартта сипатталған талаптарға сәйкестігіне кепілдік беруге;

13) Жеткізуші Тапсырыс берушіге осы Шарт аясында жасалған барлық қосалқы мердігерлік шарт көшірмесін беруі тиіс. Қосалқы мердігерлердің (ортақ орындаушылардың) болуы Жеткізушіні Шарт бойынша материалдық немесе басқа жауапкершіліктен босатпайды;

14) Тапсырыс берушінің алдын ала жазбаша келісімінсіз үшінші тарапқа тауарды жеткізуді толығымен де, ішінара да бермеуге;

15) шарт жасаған кезде Тапсырыс берушіге шарт талаптарына сәйкес Алматы, Астана қалаларының шегінде кемінде 5 (бес) автожанармай бекетінің бар екендігін растайтын құжатты беруге;

16) Жеткізушінің шотына алдын ала төлем сомасы түскен күннен бастап 3 (үш) жұмыс күнінен кешіктірілмеген мерзімде 3 (үш) жұмыс күні ішінде Тапсырыс берушіге осы Шарттың №2 қосымшасында көрсетілген мөлшерде және сапада тауарды қабылдау-өткізу актісімен отын карталарын беруге міндеттенеді. Мұндайда Жеткізуші есеп айырысу шотына ақша түскен күннен бастап 3 (үш) жұмыс күні ішінде Тапсырыс берушіге Жеткізушінің жауапты тұлғасының қолы және мөр қойылған, Тауардың тиісті лимитімен отын карталарының толтырылғанын растайтын үзінді көшірме жібереді;

17) шарт талаптарына сәйкес өтінімге сай Тапсырыс берушіге тауарды осы шартта белгіленген Алматы, Астана қалаларының шегіндегі кез келген автожанармай бекеті арқылы беруге;

18) осы Шартта айқындалған автожанармай бекеттерінде отын карталарына міндетті сервистік қызмет көрсетуге;

19) Тапсырыс берушімен келісе отырып, отын картасының тәуліктік (айлық) лимитін (Тапсырыс берушіге тәулік (ай) ішінде қызмет көрсетілуі мүмкін ең жоғарғы сома) белгілеуге және Тапсырыс берушінің алдын ала жазбаша келісімінсіз отын картасына тәуліктік (айлық) лимиті туралы (Тапсырыс берушіге тәулік (ай) ішінде қызмет көрсетілуі мүмкін ең жоғарғы сома), сондай-ақ отын картасының тәуліктік (айлық) лимитін өзгерту туралы ақпаратты жазбауға;

20) Тапсырыс берушінің талабы бойынша Тапсырыс берушінің алған тауар мөлшері және отын картасы бойынша басқа да жасалған операциялар туралы толық есеп (үзінді көшірме) беруге;

21) Тапсырыс беруші өкілінен Тапсырыс берушінің отын картасын оқшаулауға өтініш алғаннан кейін 24 (жиырма төрт) сағат ішінде отын картасын қолдануға қатысты барлық операцияларды тоқтатуға міндеттенеді (Жеткізушінің отын картасының қызметін тоқтата тұратын немесе тоқтататын шараларды қолдануы). Тапсырыс берушінің мөрімен бекітіліп, алу күні мен уақыты көрсетілген өтініштегі Тапсырыс берушінің жауапты қызметкерінің қолы Жеткізушінің отын картасын оқшаулауға өтінішті қабылдап алғанының айғағы болады;

22) бұрын жоғалған немесе ұрланған деп мәлімделген және «қара тізімге» (Шартта көрсетілген негіздемелер бойынша Жеткізушінің өзінің электрондық деректер базасына енгізген оқшауланған отын карталарының тізімі) енгізілген отын картасы табылған жағдайда, оны автожанармай бекетіне ұсынған кезде алып қоюға;

23) Тапсырыс берушіден тиісті жазбаша өтініш алған сәттен бастап 24 (жиырма төрт) сағат ішінде отын картасын оқшаулаудан шығаруға;

24) Тапсырыс берушінің жазбаша хабарламасын алған сәттен бастап 1 (бір) жұмыс күні ішінде пайдалануға жарамсыз отын картасын ауыстыруға міндеттенеді. Мұндайда Тапсырыс беруші Жеткізушіге жарамсыз отын картасын қайтарады;

26) Шарттың 3.4-тармағының 1-3) тармақшасына сәйкес Шарт бұзылған жағдайда, Шарттың қолданылуы тоқтатылған күннен бастап 3 (үш) жұмыс күнінен кешіктірілмеген мерзімде Тапсырыс берушіге шартты орындау барысында жұмсалмаған ақшалай қаражатты қайтаруға;

27) Шартты іске асырудың кез келген кезеңінде Тапсырыс беруші отын картасын жоғалтқан, бүлдіріп алған жағдайда, Жеткізуші Тапсырыс беруші тарапынан оны даярлауға және толтыруға қосымша шығынсыз, жоғалған карта бойынша пайдаланылмаған Тауар көлімімен Тапсырыс берушіге жаңа отын картасын шығаруға, ауыстыруға немесе беруге міндеттенеді.

**3.2. Жеткізуші:**

1) Тапсырыс берушіден Шарт бойынша міндеттемелерін орындауға қажет ақпарат алуға;

2) Шарттың барлық талабы тиісінше орындалған кезде Шарт құнының уақытылы төленуін талап етуге;

3) Тапсырыс берушінің келісімі бойынша тауарды мерзімінен бұрын жеткізуге және Шарттың №2 қосымшасында ілеспе қызмет көзделген жағдайда ілеспе қызмет көрсетуге;

4) Тапсырыс беруші Жеткізушіге келген кезде Тапсырыс берушіден (Тапсырыс берушінің өкілінен) отын картасын пайдалану құқығын растауды талап етуге (жеке куәлігін немесе Тапсырыс беруші өкілігінің өкілеттігін растайтын құжаттарын тексеруге) құқылы.

**3.3. Тапсырыс беруші:**

1) тауарды қабылдау-өткізу актісінің негізінде Шарт талаптарына сәйкес тауарды қабылдауға немесе оған қол қоюдан уәжді түрде жазбаша бас тарту беруге;

2) Шарт талаптарына сәйкес Жеткізуші жеткізген тауар ақысын төлеуге;

3) Жеткізушінің мамандарына тауарды жеткізу және осы Шарттың Қосымшаларында ілеспе қызмет көзделсе, ілеспе қызмет көрсету үшін рұқсат қамтамасыз етуге;

4) Жеткізушіден алған отын картасының сақталуын қамтамасыз етуге және Тапсырыс беруші өкілеттік бермеген тұлғалардың отын картасын қолдануына жол бермеуге;

5) Жеткізуші белгілеген отын картасын пайдалану ережесін сақтауға;

6) отын картасы жоғалған немесе ұрланған жағдайда, Жеткізушіге тиісті жазбаша өтініш беру арқылы дереу Жеткізушіге хабарлауға міндеттенеді. Мұндайда отын картасы 24 (жиырма төрт) сағат ішінде оқшауландырылады және «қара тізімге» енгізіледі, бұл карта бойынша тауар берілмейді. Тапсырыс беруші оқшаулаудан шығаруға жазбаша өтініш бере отырып, отын картасының қолданылуын қайтадан іске қоса алады, мұндайда отын картасы Жеткізуші Тапсырыс берушіден жазбаша өтініш алған сәттен бастап 24 (жиырма төрт) сағат ішінде оқшауланады;

7) тауарды қабылдау-өткізу барысынжа Кемшіліктер анықталған жағдайда, бұл туралы Жеткізушіні жазбаша хабардар етуге;

8) Өтінімдерге сай сатып алған, Шарттың 2-қосымшасында көзделген отын карталарындағы Тауардың барлық көлемі пайдаланылғаннан кейін 3 (үш) жұмыс күні ішінде Тапсырыс беруші қолданып жүрген жарамсыз (бос) отын карталарын Жеткізушіге қайтаруға міндеттенеді.

**3.4. Тапсырыс беруші:**

1) Жеткізуші Шарт бойынша міндеттемелерін орындамаған және (немесе) тиісінше орындамаған жағдайда, Шартты біржақты тәртіппен бұзуға құқылы. Мұндайда Жеткізуші Шарттың 5.4-тармағында көзделген мөлшерде тұрақсыздық айыбының (айыппұл) сомасын Тапсырыс берушіге төлейді;

2) Шартты одан әрі орындаудың мақсатқа сай болмауына орай кез келген уақытта толығымен немесе ішінара бұзуға құқылы, мұндайда Шарттың №2 қосымшасында қамтамасыз ету көзделген болса, мұндай шешім қабылданған күннен бастап 5 (бес) жұмыс күні ішінде Жеткізушіге Шарттың орындалуын қамтамасыз ету қайтарылады, ал Жеткізушінің Шартты бұзуға байланысты нақты шығасыны ғана төлеуді талап етуге құқығы бар. Мұндайда Тапсырыс беруші Жеткізушіге тиісті жазбаша хабарлама жіберуге міндетті;

3) сатып алуды ұйымдастырушының Жеткізушіге көмек көрсету дерегі анықталған немесе төмендегі бұзушылықтар анықталған жағдайда, Шартты кез келген кезеңде біржақты тәртіппен бұзуға құқылы:

a. Жеткізушінің не оның қосалқы мердігерінің (ортақ орындаушысының) Мемлекеттік сатып алудың тиянақсыз қатысушылары тізілімінде болуы;

b. Жеткізуші басшысының(-ларының) және (немесе) осы Жеткізушінің уәкілетті өкілінің жақын туыстары, жұбайы немесе жекжаты жеткізушіні таңдау туралы шешім қабылдау құқығына ие не Тапсырыс берушінің немесе сатып алуды ұйымдастырушының қызметкері болуы;

c. Жеткізушінің және (немесе) оның қызметкерінің Тапсырыс берушіге не сатып алуды ұйымдастырушыға екі кезеңді рәсімді пайдалана отырып, конкурс тәсілімен жүзеге асырылатын сатып алуды қоспағанда, өткізілетін сатып алуды дайындау бойынша сараптамалық, кеңестік қызмет және (немесе) басқа қызмет көрсетуі, өткізілетін сатып алу мәні болып табылатын нысан құрылысына техника-экономикалық негіздеме және (немесе) жобалық (жоба-сметалық) құжаттама әзірлеуге бас жобалаушы не қосалқы жобалаушы ретінде қатысуы, бұған жобалық (жоба-сметалық) құжаттаманы әзірлеу бойынша сатып алудағы техника-экономикалық негіздеме әзірлеушінің қатысуы қосылмайды;

d. сатып алуға қатысатын Жеткізуші басшысының Мемлекеттік сатып алудың тиянақсыз қатысушылары тізіліміне енгізілген заңды тұлғалардың жарғылық капиталына қатысуға, құруға, басқаруға қатысының болуы және (немесе) Мемлекеттік сатып алудың тиянақсыз қатысушылары тізіліміне енгізілген кәсіпкерлік қызметпен айналысатын жеке тұлға болуы;

e. Жеткізушінің және (немесе) ол жұмылдырған қосалқы мердігердің (ортақ орындаушының) атқарушылық құжаттар бойынша орындалмаған міндеттемелерінің болуы және атқарушылық құжаттардың орындалуын қамтамасыз ету саласындағы уәкілетті органның оны борышкерлердің тиісті тізіліміне енгізуі;

f. Жеткізушінің және Жеткізушінің үлестес тұлғасының бір конкурсқа (лотқа) қатысуы.

Жеткізушінің аталған негіздемелер бойынша Шарттың бұзылуына байланысты шығасыны төлеуді талап етуге құқығы жоқ;

4) Шартта көрсетілген тиісті сапада, көлем мен мерзімде тауарды жеткізуді және Шарт талаптарына сәйкес ілеспе қызмет көрсетуді талап етуге;

5) Шарт талаптарын сәйкес емес тауарды қабылдаудан бас тартуға;

6) Шарт талаптарына сәйкестігін растау үшін тауарды тексеруге және/немесе сынақтан өткізуге (тексеру және/немесе сынақ Тапсырыс беруші орналасқан жерде не материалдарды тәуелсіз маманға немесе сарапшыға беру арқылы жүргізіледі);

7) тауарды және/немесе оның бір бөлігін (элементтерін) қабылдау-өткізу барысында, сондай-ақ кепілдік қолданылатын мерзім ішінде ақау/кемшілік табылған жағдайда, Шарттың 3.1-тармағының 11) тармақшасында көзделген мерзім ішінде тауардың ауыстырылуын талап етуге;

8) Жеткізуші Кемшіліктерді көрсетілген мерзімде жоймаған жағдайда, барлық жұмсалған шығынды кейіннен Жеткізушіге жатқызып, үшінші тұлғаларды жұмылдырып жоюға;

9) Жеткізушінің оларды жоюы мақсатында өз шағымының жазбаша негіздемесн бере отырып, Шарт талаптарына сәйкеспейтін тауарды қабылдаудан бас тартуға құқылы.

3.5. Шартты орындау кезеңінде Жеткізуші немесе оның қосалқы мердігері(лері) немесе ортақ орындаушысы(-лары) кез келген уақытта Шарттың уақытылы орындалуына кедергі келтіретін талаптарға тап болса, Жеткізуші дереу (1 (бір) жұмыс күнінен артық емес) Тапсырыс берушіге кешігу дерегі, оның болжалды созылатын уақыты және себебі(-тері) туралы жазбаша хабарлама жібереді. Жеткізушіден хабарлама алған соң Тапсырыс беруші жағдайды бағалап, осы Шарт талаптарында Шартқа өзгерістер енгізу арқылы Шартты орындау мерзімін өз қалауына орай ұзартады.

4. Тауарды жеткізу талаптары

4.1. Жеткізуші тауарды Шарттың №2 қосымшасында көрсетілген мерзімде жеткізеді.

4.2. Тапсырыс берушінің талабы бойынша Жеткізуші тауарға барлық қажет құжатты (жүк құжаты, төлемге шот, шот-фактура, сәйкестік сертификаты /СТ-КZ, тауардың шығу тегі туралы сертификаттар, кепілдік сертификаттар, төлқұжат, нұсқаулықтар және т.б.) тауар жеткізілетін орынға жеткенге дейін апталық мерзімде, бірақ жеткізілетін күннен кешіктірмей беруге міндетті және оларды алмаған жағдайда, Жеткізуші жауапкершілік пен осыған байланысты барлық шығысты көтереді, ал Шарт бойынша тауар қабылданды деп саналмайды.

4.3. Жеткізушіден тауарға меншік құқығы, сондай-ақ тауардың кездейсоқ жойылу немесе бүліну тәуекелі Тараптар тауарды қабылдау-өткізу актісіне қол қойған сәттен бастап Тапсырыс берушіге өтеді.

4.4. Жеткізуші орыс тіліндегі және/немесе ресми аудармасымен өндіруші тіліндегі техникалық құжаттаманы және таңбалау нұсқауын беруге міндеттенеді.

5. **Тараптар жауапкершілігі**

5.1. Шарт бойынша міндеттемелерін орындамағаны не тиісінше орындамағаны үшін Тараптар осы Шартқа және Қазақстан Республикасының заңнамасына сәйкес жауапты болады.

5.2. Форс-мажор жағдайын қоспағанда, Жеткізуші тарапынан Шарт бойынша тауар жеткізу не кемшілікті (сәйкессіздікті) жою бойынша міндеттемелер орындалмағаны не тиісінше орындалмағаны үшін Тапсырыс беруші Шарт аясындағы өзінің басқа құқықтарына зиянсыз Жеткізушіден мерзімі өткен әрбір күн үшін үшін ҚҚС-мен (ҚҚС көзделген болса) Шарттың жалпы сомасынан 0,1% (нөл бүтін оннан бір пайыз), бірақ үшін ҚҚС-мен (ҚҚС көзделген болса) Шарттың жалпы сомасынан 5% (бес пайыздан) аспайтын мөлшерде тұрақсыздық айыбын (өсімпұл, айыппұл) өндіреді.

Лоттар бойынша тауар жеткізілген жағдайда, осы тармақта көзделген тұрақсыздық айыбы (өсімпұл, айыппұл) Жеткізушіден ҚҚС-мен (ҚҚС көзделген болса) тиісінше орындалған лот сомасынан өндіріледі.

5.3. Шарттың 7-бөлімінің 3.4-тармағының 2) тармақшасында көзделген жағдайларды қоспағанда, Тапсырыс беруші Шартта көрсетілген мерзімде Жеткізушіге тиесілі қаражатты төлемесе, Тапсырыс беруші кешіктірілген төлемдер бойынша тұрақсыздық айыбын (өсімпұл) Жеткізушіге мерзімі өткен әрбір күн үшін тиесілі сомадан 0,1% (нөл бүтін оннан бір пайыз), бірақ төленуі тиіс сомадан 5% (бес пайыздан) аспайтын мөлшерде төлейді.

5.4. Тапсырыс беруші Жеткізушіден Шарттың 3.4-тармағының 3) тармақшасында көрсетілген негіздемелер бойынша Шарттың жалпы құнынан 10% (он пайыз) мөлшерінде айыппұлды Тапсырыс берушіден жазбаша хабарлама алған күннен бастап 5 (бес) жұмыс күні ішінде төлеуді талап етуге құқылы.

5.5. Осы Шартта белгіленген санкциялар Жеткізушіге қатысты қолданылған жағдайда, Тапсырыс беруші есептелген тұрақсыздық айыбының (өсімпұл) және/немесе айыппұл сомасын Жеткізушімен есеп айырысу кезінде ұстап қалуға құқылы.

5.6. Жеткізушінің осы Шарт бойынша міндеттемелерін Тапсырыс берушінің алдын ала жазбаша келісімінсіз толығымен де, ішінара да біреуге беруге құқығы жоқ.

5.7. Осы Шарт бойынша тұрақсыздық айыбын (өсімпұл) төлеу Тараптарды шарттық міндеттемелерді орындаудан босатпайды. Осы Шарт бойынша міндеттемелерді орындау мерзімдерін бұзғаны үшін өсімпұл міндеттемелерді орындамау белгіленген соң келесі күннен бастап қоса алғанда ол нақты орындалған күнге дейін есептеледі.

**6. Құпиялылық**

6.1. Тараптар осы Шартты орындау барысында алған Тараптардың әрқайсысы үшін құпия мәліметті жарияламау міндеттемесін қабылдайды. Жариялануы Тараптардың кез келгенінің іскери беделіне әсер етуі және/немесе шығын келтіруі мүмкін жалпыға бірдей қолжетімді емес мәлімет осы Шартта құпия ақпарат деп түсініледі.

6.2. Құпия ақпаратты келесі Тараптың алдын ала жазбаша келісімінсіз мұндай ақпарат:

1) көпшілік білетін (белгісіз тұлғалар тобына белгілі) немесе жалпыға белгілі болған (Қазақстан Республикасының заңнамасында белгіленген тәртіппен рұқсаты шектелмеген);

2) мұндай ақпаратты ашуды талап ету құқығы берілген мемлекеттік органның заңды талабының негізінде ашылуы тиіс деңгейде ғана ашуға болады. Бұл жағдайда, Тарап мұндай талаптың болуы, талаптары мен жәйттері туралы келесі Тарапқа мұндай ашуға дейін дереу хабарлауы тиіс.

7. Форс-мажор

7.1. Бұл жағдайлар Шартты орындауға тікелей әсер етсе, Тараптардың еркінен тыс және олардың ықпал ететін салаларына жатпайтын тежеусіз күш жағдайларының салдарынан, оның ішінде табиғи сипаттағы табиғат апаттарының, әскери іс-қимылдардың, Қазақстан Республикасының уәкілетті органының тыйым салатын сипаттағы акті шығаруының, уәкілетті орган нұсқауының нәтижесінде осы Шарт бойынша өз міндеттемелерін толық немесе ішінара орындамағаны үшін Тараптардың ешқайсысы жауапты болмайды. Тежеусіз күш жағдайларының тізбесі толық емес.

7.2. Жеткізуші форс-мажор жағдайлары орын алған кезде дереу Тапсырыс берушіге мұндай жағдайлар мен олардың себептері туралы жазбаша хабарлама жіберуі тиіс. Тапсырыс берушіден басқа жазбаша нұсқау түспесе, Жеткізуші Шарт бойынша міндеттемелерін мақсатқа барынша сай орындауды жалғастырады және форс-мажор жағдайларына тәуелсіз Шартты орындаудың балама тәсілдерін іздейді.

7.3. Шартты орындауды кешіктіру форс-мажор жағдайының нәтижесі болса, Жеткізуші өзінің Шарттың орындалуын қамтамасыз етуінен айырылмайды және Шарт талаптарын орындамағандықтан тұрақсыздық айыбын төлеу немесе Шартты бұзу үшін жауапты болмайды.

**8. Шарттың орындалуын қамтамасыз ету**

8.1. Жеткізуші Шарт жасалған күннен бастап 10 (он) жұмыс күні ішінде Шарттың орындалуын қамтамасыз етуді Шарттың 2.1-тармағында белгіленген Шарт құнынан \_\_\_\_\_\_\_\_\_\_\_\_\_\_\_\_\_\_ (жазумен) мөлшерінде салуға міндеттенеді, ол төмендегідей түрде \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ құрайды:

 «қамтамасыз ету сомасы» (қамтамасыз ету сомасы жазумен)

Тапсырыс берушінің банк шотына кепілді ақша жарнасы: \_\_\_\_\_\_\_\_\_\_\_\_\_\_\_\_\_\_ *(бюджет орталығы өз бетінше толтырады)*;

не:

Шарттың №4 қосымшасына сай нысан бойынша банк кепілдігі.

8.2. Шарттың орындалуын қамтамасыз етуді салу туралы талап:

1) конкурс тәсілімен және сомасы республикалық бюджет туралы заңда тиісті қаржы жылына белгіленген айлық есептік көрсеткіштің төрт мың еселенген мөлшерінен аспайтын шарт жасау арқылы бір көзден сатып алу тәсілімен, ерекше тәртіп қолдану арқылы конкурс тәсілімен, Шартта алдын ала төлем (аванс) көзделгенін қоспағанда, баға ұсыныстарын сұрату тәсілімен сатып алу қорытындысы бойынша анықталған Жеткізушілерге;

2) Тапсырыс берушінің үлестес тұлғаларымен, республикалық немесе жергілікті бюджеттер қаражаты есебінен қаржыландырылатын ұйымдармен, Қазақстан Республикасының бейрезидент тұлғаларымен, мемлекеттік монополия субъектісімен, табиғи монополия субъектісімен, сондай-ақ үлесі тиісті тауар нарығында 35 (отыз бес) және одан астам пайызды құрайтын, сатып алатын тауардың белгілі бір нарығында басым (монополиялық) орын алатын тұлғамен Шарт жасалған жағдайда қолданылмайды.

8.3. Жеткізуші Шарт бойынша қабылдаған міндеттемелерін орындамаған немесе тиісінше орындамаған жағдайда, Тапсырыс беруші Шарттың №2 қосымшасында көзделген Шарттың орындалуын қамтамасыз ету салынған жағдайда, Жеткізушінің тұрақсыздық айыбын (айыппұл, өсімпұл) төлеу бойынша міндеттемелерін өтеу есебіне Шарттың орындалуын қамтамасыз ету сомасын ұстап қалуға құқылы.

Тапсырыс беруші табысына тұрақсыздық айыбын (айыппұл, өсімпұл) төлеу дерегі белгіленген күннен бастап 5 (бес) жұмыс күн ішінде Тапсырыс беруші салынған Шарттың орындалуын қамтамасыз етуді қайтарады.

**9. Тауарға кепілдік**

9.1. Жеткізуші осы Шарт аясында жеткізілетін тауардың жаңа, пайдаланылмаған, Шартта басқаша көзделмесе, құрылымдар мен материалдардың барлық соңғы түрлендірулерін көрсететін ең жаңа немесе сериялық үлгі екеніне кепілдік береді.

9.2. Жеткізуші осы Шарт бойынша жеткізілген тауардың Тапсырыс беруші жеткізілген тауарды дұрыс пайдаланған кезде құрылымына, материалдарына немесе жұмысына байланысты ақауының/кемшілігінің болмайтынына кепілдік береді.

9.3. Тауардағы ақауды/кемшілікті түзеткен немесе ауыстырған жағдайда, түзетілген, қалпына келтірілген тауарға немесе оның бөлігіне кепілдік мерзімі Ақауды жоюға жұмсалған уақыт кезеңіне ұзартылады.

Ақаулы тауарды жаңасына ауыстырған жағдайда, ауыстырылған тауарға кепілдік мерзімі жаңадан басталады.

Кепілдік мерзімінің ішінде тауардан ақау/кемшілік анықталатын болса, Тапсырыс беруші тауардан бас тартуға құқылы, ал Жеткізуші Шарттың 3.1-тармағының 11) тармақшасына сай өз есебінен тауарды ауыстырады (түзетеді, қалпына келтіреді) және (немесе) ауыстыру (түзету, қалпына келтіру) құнын (орындалған жұмыс, қызмет ескерілген) өтейді. Ақауды/кемшілікті жою мүмкін болмаған жағдайда, Жеткізуші бүкіл шығынды (шығысты) Тапсырыс берушіге өтейді.

9.4. Жеткізуші Шарт бойынша жеткізілген тауарға Тараптар тауарды қабылдау-өткізу актісіне қол қойған күннен бастап \_\_\_\_\_\_\_\_ мерзімінеТапсырыс берушіге кепілдік береді.

9.5. Ақауы/кемшілігі бар тауарды алып кету және ол жаңасына ауыстырылған жағдайда, Тапсырыс берушіге тиісті сападағы тауарды жеткізу, оның ішінде ілеспе қызмет көрсету Жеткізушінің күшімен және есебінен жүзеге асырылады.

10. Тауардың техникалық ерекшелікке сәйкестігін тексеру

10.1. Тапсырыс беруші немесе оның өкілдері жеткізілген тауардың Шарттың №2 қосымшасында (техникалық ерекшелік) көрсетілген талаптарға сәйкестігін бақылап, тексере алады. Мұндайда бұл тексерудің бүкіл шығысын Жеткізуші көтереді. Тапсырыс беруші осы мақсат үшін белгіленген өзінің өкілдері туралы Жеткізушіге уақытылы хабарлауы тиіс.

10.2. Осы Шарт аясында жеткізілетін тауар техникалық ерекшелікте көрсетілген стандарттарға сәйкес немесе жоғары болуы тиіс.

10.3. Тауардың техникалық ерекшелікке сәйкестігін тексеру Жеткізушінің немесе оның ортақ орындаушысының (қосалқы мердігер(-лер)інің) аумағында, жеткізілетін орында және (немесе) тауар ақырғы жеткізілетін орында жүргізілуі мүмкін. Егер мұндай тексеру Жеткізушінің немесе оның қосалқы мердігер(-лер)інің аумағында жүргізілсе, Тапсырыс берушінің өкілдеріне барлық қажет құрал беріліп, Тапсырыс беруші тарапынан қандай да бір қосымша шығынсыз сызбаларға, өндірістік немесе басқа ақпаратқа рұқсат қосылатын көмек көрсетіледі.

10.4. Техникалық бақылаудан немесе сынақтан өткен тауар техникалық ерекшелікке (Шарттың №2 қосымшасы) сай болмаса, Тапсырыс беруші тауарды қабылдаудан бас тартады. Мұндайда Жеткізуші ақауды түзетеді, ақаулы тауарды ауыстырады не Тапсырыс беруші тарапынан қандай да бір қосымша шығынсыз техникалық ерекшелік талаптарына сәйкес қажетті өзгерістер енгізеді.

**11. Дауларды шешу**

11.1. Тапсырыс беруші мен Жеткізуші Шартты орындау барысында немесе оған байланысты араларында туындайтын келіспеушілікті немесе дауды тікелей келіссөз барысында шешу үшін барынша күш салуы тиіс.

Тараптардың дауды шешудің талап қою тәртібін сақтауы міндетті.

11.2. Осы Шарт бойынша Тапсырыс беруші мен Жеткізуші арасындағы дауды реттеу мүмкін болмаған жағдайда, дау Тараптардың кез келгенінің талабы бойынша Қазақстан Республикасы заңнамасының талаптарына сәйкес сот тәртібімен шешіледі.

Мұндайда Тапсырыс беруші өзінің орналасқан жері не Жеткізуші орналасқан жер бойынша не Шарт орындалатын жер бойынша осы Шарттан шығатын талапты қою құқығын өзіне қалдырады, ал Жеткізуші Тапсырыс берушінің мұндай құқығымен келіседі.

12. Шарт қолданылатын мерзім

12.1. Шарт Тараптар қол қойған күннен бастап күшіне енеді және қоса алғанда 2016 жылғы «31» желтоқсанға дейін, ал міндеттемелерді орындау бөлігінде Тараптар оларды толық орындағанға дейін қолданылады.

12.2. Осы Шартқа барлық өзгеріс жазбаша ресімделеді және Тараптар қол қояды, бұған Шартта көрсетілген Тараптардың орналасқан жері және (немесе) деректемелері өзгерген жағдайлар қосылмайды, Тараптар бұл туралы бір-біріне жазбаша хабарлайды, мұндайда аталған хабарлама Тараптар алған күннен бастап міндетті болады.

 12.3. Шартқа барлық өзгеріс пен толықтыру тиісінше ресімделіп, уәкілетті тұлғалар қол қойған және Тараптардың мөрлерімен бекітілген жағдайда жарамды.

13. Басқа талаптар

13.1. Осы Шартта көзделмегеннің барлығында Тараптар Қазақстан Республикасының заңнамасын басшылыққа алады.

13.2. Тараптар бір-біріне жіберетін кез келген хабарлама немесе қандай да бір ақпарат осы Шартта көрсетілген тиісті мекенжайларға пошталық және/немесе электрондық жөнелтілім түрінде, телекс, факс арқылы, тапсырыс хатпен жіберіледі.

13.3. Төлем және пошта деректемелеріндегі барлық өзгеріс туралы Тараптар бір-бірін дереу хабарландыруға міндетті. Өзгергені туралы хабарлама түскенге дейін ескі мекенжайлар мен шоттар бойынша жасалған әрекет міндеттемелерді орындау ретінде есептеледі. Хабарламаларға арналған мекенжайда болмаған және келесі Тарапқа бұл туралы уақытылы хабарламаған Тараптың хат-хабарды алмау дерегіне сүйенуге құқығы жоқ.

13.4. Шартқа сәйкес бір Тарап келесі Тарапқа жіберетін кез келген хабарлама хат, жеделхат, телекс немесе факс түрінде жіберіліп, артынан түпнұсқасы беріледі. Хабарлама Тарап алған соң, жеткізілген күні немесе хабарламада көрсетілген күнде міндетті болады.

13.5. Шарт заңды күші бірдей қазақ және орыс тілдерінде екі данадан 4 (төрт) дана етіп жасалды, Тараптардың әрқайсысына әрбір тілде бір данадан беріледі. Шарт мәтіндерін әртүрлі оқу орын алған жағдайда, Тараптар Шарттың орыс тіліндегі мәтінін басшылыққа алады.

13.6. Тараптар қайта құрылған жағдайда, Шарт бойынша құқықтары мен міндеттері тоқтатылмайды, оны заңды мұрагері орындауы тиіс.

**14. Тараптардың мекенжайы, деректемелері және қолдары**

|  |  |
| --- | --- |
| **Тапсырыс беруші** | **Жеткізуші** |
| <Тапсырыс берушінің толық атауы><Тапсырыс берушінің толық заңды мекенжайы><Тапсырыс берушінің БСН>БСК <Тапсырыс беруші банкінің БСК>ЖСК <Тапсырыс берушінің ЖСК><Банк атауы>, БеКТел.: <Тапсырыс берушінің телефоны>< Тапсырыс берушінің лауазымы> < Тапсырыс берушінің аты-жөні> | < Жеткізушінің толық атауы ><Жеткізушінің толық заңды мекенжайы>< Жеткізушінің БСН/ЖСН>БСК < Жеткізушінің БСК>ЖСК < Жеткізушінің ЖСК><Банк атауы>, БеКТел.: < Жеткізушінің телефоны>< Жеткізушінің лауазымы> < Жеткізушінің аты-жөні> |

№№ 1, 2-лоттар бойынша АИ 95 маркалы бензин

**сатып алу туралы шарттың**

**№1 қосымшасы**

**Сатып алатын тауар тізбесі**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Лот****№** | **Тапсырыс беруші атауы** | **Тауар атауы** | **Қысқаша сипаттама** | **Қосымша сипаттама** | **Өлшем бірлігі** | **Саны, көлемі** | **Жеткізілетін мерзім** | **Жеткізілетін орын** | **Аванстық төлем мөлшері, %** | **Бірлік бағасы, ҚҚС-сыз теңге** | **Жалпы сомасы, ҚҚС-сыз теңге** |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| **1** | «БЖЗҚ» АҚ | Бензин | ұшқын арқылы оталатын қозғалтқыштар үшін өндірілген этилді емес және этилді: АИ 95 моторлы жанармай | ұшқын арқылы оталатын қозғалтқыштар үшін өндірілген этилді емес және этилді: АИ 95 моторлы жанармай | Литр (текше дм.) | 25620,00 | Шарт талаптарына сәйкес | Алматы қ. | 3 % | 0% |  |
| **2** | «БЖЗҚ» АҚ | Бензин | ұшқын арқылы оталатын қозғалтқыштар үшін өндірілген этилді емес және этилді: АИ 95 моторлы жанармай | ұшқын арқылы оталатын қозғалтқыштар үшін өндірілген этилді емес және этилді: АИ 95 моторлы жанармай | Литр (текше дм.) | 9720,00 | Шарт талаптарына сәйкес | Астана қ. | 3 % | 0% |  |

|  |  |
| --- | --- |
| **Тапсырыс берушіден** | **Жеткізушіден** |
| \_\_\_\_\_\_\_\_\_\_\_\_\_\_\_\_\_\_\_ Аты-жөнім.о.«\_\_\_»\_\_\_\_\_\_\_\_\_\_\_\_ 20\_\_ж.(қол қойылған күн) | \_\_\_\_\_\_\_\_\_\_\_\_\_\_\_\_\_\_\_Аты-жөнім.о.«\_\_\_»\_\_\_\_\_\_\_\_\_\_\_\_ 20\_\_ж.(қол қойылған күн) |

№№ 1, 2-лоттар бойынша АИ 95 маркалы бензин

**сатып алу туралы шарттың**

**№2 қосымшасы**

**Техникалық ерекшелік**

**Тапсырыс беруші** – «БЖЗҚ» акционерлік қоғамы

**№ 1 Лот**

АИ-95 маркалы бензин (ұшқын арқылы оталатын қозғалтқыштар үшін өндірілген этилді емес және этилді мотор бензині АИ 95):

|  |  |  |
| --- | --- | --- |
| **№** | **Көрсеткіш атауы** | **Тағайындау дерегі** |
| 1 | Октан саны, кемінде: |  |
| - зерттеу әдісі бойынша | 95 |
| - мотор әдісі бойынша | 85 |
| 2 | қорғасын концентрациясы, мг/дм3, артық емес | 0,005 |
| 3 |  15ºС температура кезіндегі тығыздығы, кг/м3 | 780 |
| 4 | фракциялық құрамы: |  |
| температура кезінде 10% бензин жағылады, С градус, астам емес | 75 |
| температура кезінде 50% бензин жағылады, С градус, астам емес | 120 |
| температура кезінде 90% бензин жағылады, С градус, астам емес | 190 |
| қайнап біту, С градус, астам емес | 215 |
| колбадағы қалдық, С градус, астам емес | 1,5 |
| қалдық және шығын, астам емес | 4,0 |
| 5 | қаныққан будың қысымы, кПа  | 35-79,9 |
| 6 | қышқылдылық, 100 текше см бензинге мг КОН, астам емес  | 3 |
| 7 | 100 текше см бензинге нақты шайырдың концентрациясы мг, астам емес | 5,0 |
| 8 | бензиннің индукциялық кезеңі, кемінде мин. | 600 |
| 9 | күкірттің салмақтық үлесі, % астам емес | 0,05 |
| 10 | Докторлық сынама | теріс |
| Меркаптандық күкірттің массалық үлесі %, астам емес | 0,001 |
| 11 | Мыс пластинкамен сынау | төзімді |
| 12 | суда еритін қышқылдар мен сілтілер құрамы  | жоқ |
| 13 | механикалық қоспалар мөлшері | жоқ |
| 14 | түсі | ашық, таза |

**№1 лот бойынша Тауарды жеткізу талаптары мен мерзімі:**

Жеткізуші алдын ала төлем сомасы Жеткізушінің шотына түскен күннен бастап 3 (үш) жұмыс күні ішінде қолданыс мерзімі шектеусіз 6 (алты) дана отын картасын қабылдау-өткізу актісімен береді. Отын карталарының қолданыс мерзімі – Тапсырыс берушінің өтінімдеріне сай Шарт бойынша сатып алған №1 лот бойынша тауардың барлық көлемін толық пайдаланғанға дейін. Тауар Жеткізушінің автожанармай бекеттері арқылы (Алматы қаласының аумағында кемінде 5 (бес) автожанармай бекетінің болуы) беріледі. Автожанармай бекеттерінде отын карталарына міндетті түрде сервистік қызмет көрсетіледі.

**Қосымша талаптар:** Жеткізуші ай сайын есептіден кейінгі айдың 10 (онына) дейін карталар бойынша айналымдар мәліметтер береді.

Шартты іске асырудың кез келген кезеңінде Тапсырыс беруші отын картасын жоғалтқан, бүлдіріп алған жағдайда, Жеткізуші Тапсырыс беруші тарапынан оны даярлауға және толтыруға қосымша шығынсыз, жоғалған карта бойынша пайдаланылмаған Тауар көлімімен Тапсырыс берушіге жаңа отын картасын шығаруға, ауыстыруға немесе беруге міндеттенеді.

**№1 лот бойынша Тауарды жеткізу орны:** Алматы қ., Әуезов көш. 82.

**№ 2 Лот**

АИ-95 маркалы бензин (ұшқын арқылы оталатын қозғалтқыштар үшін өндірілген этилді емес және этилді мотор бензині АИ 95):

|  |  |  |
| --- | --- | --- |
| **№** | **Көрсеткіш атауы** | **Тағайындау дерегі** |
| 1 | Октан саны, кемінде: |  |
| - зерттеу әдісі бойынша | 95 |
| - мотор әдісі бойынша | 85 |
| 2 | қорғасын концентрациясы, мг/дм3, артық емес | 0,005 |
| 3 |  15ºС температура кезіндегі тығыздығы, кг/м3 | 780 |
| 4 | фракциялық құрамы: |  |
| температура кезінде 10% бензин жағылады, С градус, астам емес | 75 |
| температура кезінде 50% бензин жағылады, С градус, астам емес | 120 |
| температура кезінде 90% бензин жағылады, С градус, астам емес | 190 |
| қайнап біту, С градус, астам емес | 215 |
| колбадағы қалдық, С градус, астам емес | 1,5 |
| қалдық және шығын, астам емес | 4,0 |
| 5 | қаныққан будың қысымы, кПа  | 35-79,9 |
| 6 | қышқылдылық, 100 текше см бензинге мг КОН, астам емес  | 3 |
| 7 | 100 текше см бензинге нақты шайырдың концентрациясы мг, астам емес | 5,0 |
| 8 | бензиннің индукциялық кезеңі, кемінде мин. | 600 |
| 9 | күкірттің салмақтық үлесі, % астам емес | 0,05 |
| 10 | Докторлық сынама | теріс |
| Меркаптандық күкірттің массалық үлесі %, астам емес | 0,001 |
| 11 | Мыс пластинкамен сынау | төзімді |
| 12 | суда еритін қышқылдар мен сілтілер құрамы  | жоқ |
| 13 | механикалық қоспалар мөлшері | жоқ |
| 14 | түсі | ашық, таза |

**№2 лот бойынша Тауарды жеткізу талаптары мен мерзімі:**

Жеткізуші алдын ала төлем сомасы Жеткізушінің шотына түскен күннен бастап 3 (үш) жұмыс күні ішінде қолданыс мерзімі шектеусіз 2 (екі) дана отын картасын қабылдау-өткізу актісімен береді. Отын карталарының қолданыс мерзімі – Тапсырыс берушінің өтінімдеріне сай Шарт бойынша сатып алған №2 лот бойынша тауардың барлық көлемін толық пайдаланғанға дейін. Тауар Жеткізушінің автожанармай бекеттері арқылы (Астана қаласының аумағында кемінде 5 (бес) автожанармай бекетінің болуы) беріледі. Автожанармай бекеттерінде отын карталарына міндетті түрде сервистік қызмет көрсетіледі.

**Қосымша талаптар:** Жеткізуші ай сайын есептіден кейінгі айдың 10 (онына) дейін карталар бойынша айналымдар мәліметтер береді.

Шартты іске асырудың кез келген кезеңінде Тапсырыс беруші отын картасын жоғалтқан, бүлдіріп алған жағдайда, Жеткізуші Тапсырыс беруші тарапынан оны даярлауға және толтыруға қосымша шығынсыз, жоғалған карта бойынша пайдаланылмаған Тауар көлімімен Тапсырыс берушіге жаңа отын картасын шығаруға, ауыстыруға немесе беруге міндеттенеді.

**№2 лот бойынша Тауарды жеткізу орны:** Астана қ.

|  |  |
| --- | --- |
|  **Тапсырыс берушіден**  | **Жеткізушіден** |
| \_\_\_\_\_\_\_\_\_\_\_\_\_\_\_\_\_\_\_ Аты-жөнім.о.«\_\_\_»\_\_\_\_\_\_\_\_\_\_\_\_ 20\_\_ж.(қол қойылған күн) | \_\_\_\_\_\_\_\_\_\_\_\_\_\_\_\_\_\_\_Аты-жөнім.о.«\_\_\_»\_\_\_\_\_\_\_\_\_\_\_\_ 20\_\_ж.(қол қойылған күн) |

№№ 1, 2-лоттар бойынша АИ 95 маркалы бензин

**сатып алу туралы шарттың**

**№3 қосымшасы**

Нысан

**Тауарды қабылдау-өткізу актісі**

Біз төменде қол қойғандар: «Бірыңғай жинақтаушы зейнетақы қоры» акционерлік қоғамы, бұдан әрі «Тапсырыс беруші» деп аталады, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Тапсырыс берушінің негізі)

негізінде әрекет ететін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Тапсырыс берушінің лауазымы) (Тапсырыс берушінің аты-жөні)

арқылы бір жағынан және

\_\_\_\_\_\_\_\_\_\_\_\_\_\_\_\_\_\_\_\_\_, бұдан әрі «Жеткізуші» деп аталады, \_\_\_\_\_\_\_\_\_\_\_\_\_\_ негізінде

 (Жеткізушінің толық атауы) (Жеткізуші негізі)

әрекет ететін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ арқылы екінші жағынан,

 (Жеткізушінің лауазымы) (Жеткізушінің аты-жөні)

бұдан әрі бірге «Тараптар» деп атала отырып, Жеткізушінің Тапсырыс берушіге тауарды өткізу дерегін растайтын осы тауарды қабылдау-өткізу актісін (бұдан әрі – акті) жасадық.

20\_\_\_ жылғы «\_\_\_»\_\_\_\_\_\_\_\_\_ №\_\_\_\_\_\_ тауарды *(толық атауы көрсетілсін)* сатып алу туралы шарт (бұдан әрі – Шарт) аясында Тапсырыс беруші ҚҚС ескерілмеген \_\_\_\_ (\_\_\_\_\_\_\_\_\_\_\_\_\_\_\_) теңге сомасына Шарттың №1 қосымшасында көрсетілген тауарды алды.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№****р/р** | **Код ⃰** | **Артикул ⃰** | **Тауар атауы** | **Өлшем бірлігі** | **Бірлік бағасы** | **Саны** | **ҚҚС-сыз сома** | **ҚҚС-мен сома** |
| **1** |  |  |  |  |  |  |  |  |
| **2** |  |  |  |  |  |  |  |  |

Тараптардың жеткізілген тауар бойынша бір-біріне шағымы жоқ.

Осы акті екі дана етіп жасалды және Шартқа сәйкес Жеткізушіге төлем жасауға негіз болады.

*Ескертпе:*

*\* - негізгі құрал ретінде есепке қойылмайтын тауар сатып алған кезде толтырылмайды.*

|  |  |
| --- | --- |
|  **Тапсырыс берушіден**  | **Жеткізушіден** |
| \_\_\_\_\_\_\_\_\_\_\_\_\_\_\_\_\_\_\_ Аты-жөнім.о.«\_\_\_»\_\_\_\_\_\_\_\_\_\_\_\_ 20\_\_ж.(қол қойылған күн) | \_\_\_\_\_\_\_\_\_\_\_\_\_\_\_\_\_\_\_Аты-жөнім.о.«\_\_\_»\_\_\_\_\_\_\_\_\_\_\_\_ 20\_\_ж.(қол қойылған күн) |

 №№ 1, 2-лоттар бойынша АИ 95 маркалы бензин

**сатып алу туралы шарттың**

**№4 қосымшасы**

 Нысан

**Банк кепілдігі**

(шарттың орындалуын қамтамасыз ету нысаны)

Банктің атауы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (банктің атауы және деректемелері)

Кімге: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (тапсырыс берушінің атауы және деректемелері)

**№\_\_\_\_\_ кепілдік міндеттеме**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_(орналасқан жері) |  «\_\_\_»\_\_\_\_\_\_\_\_\_\_\_ \_\_\_\_ ж.   |

«Жеткізуші» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(жеткізушінің атауы)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(тауардың, жұмыстың немесе қызметтің сипаттамасы)

жеткізуге (орындауға, көрсетуге) арналған \_\_\_жылғы \_\_\_\_\_\_\_\_\_\_№\_\_\_\_\_\_ сатып алу туралы шартты (бұдан әрі – Шарт) жасағанын (жасайтынын) және Сіздің Шартта жалпы сомасы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(сомасы санмен және жазумен)

теңгеге банк кепілдігі түрінде Шарттың орындалуын қамтамасыз етуді Жеткізуші салады деп көздегеніңізді, оның \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ теңге

 (сомасы санмен және жазумен)

мөлшеріндегі Шарттың жалпы сомасының \_\_\_\_\_\_ %-ына сәйкес келетінін ескере отырып, осы арқылы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (банктің атауы)

жоғарыда көрсетілген Шарт бойынша кепілгер екенін және Сіздің төлемге жазбаша талабыңызды, сондай-ақ Жеткізушінің Шарт бойынша міндеттемелерін орындамауының немесе тиісінше орындамауының жазбаша растамасын алған соң Сіздің талабыңызға орай Сізге банк кепілдігінің сомасын төлеу бойынша қайтарып алынбайтын міндеттемені қабылдайтынын растаймыз.

Осы кепілдік міндеттеме оған қол қойылған сәттен бастап күшіне енеді және Жеткізуші Шарт бойынша міндеттемелерін толық орындаған сәтке дейін қолданылады.

Осы кепілдік міндеттемеге байланысты туындайтын барлық құқықтар мен міндеттемелер Қазақстан Республикасының заңнамасымен реттеледі.

|  |  |
| --- | --- |
| Кепілгердің қолы  |  Күні және мекенжайы |

|  |  |
| --- | --- |
| **Тапсырыс берушіден** | **Жеткізушіден** |
| \_\_\_\_\_\_\_\_\_\_\_\_\_\_\_\_\_\_\_ Аты-жөнім.о.«\_\_\_»\_\_\_\_\_\_\_\_\_\_\_\_ 20\_\_ж.(қол қойылған күн) | \_\_\_\_\_\_\_\_\_\_\_\_\_\_\_\_\_\_\_Аты-жөнім.о.«\_\_\_»\_\_\_\_\_\_\_\_\_\_\_\_ 20\_\_ж.(қол қойылған күн) |